
y ARWYRAIN Y TADAU. 


A ganlyn yw'r cywydd a adroddwyd ar ddiwedd 
y gerdd, “Ymweliad y Tadau,” a ddatganwyd 
gan ddeuddeg o efrydwyr Coleg Diwinyddol 
Aberystwyth yng ngwyl Dewi. Traethid ar 
byneiau ynglyn a'r Coleg a Chyfundeb y 

sf Methoditiaid gan y Tadau Methodistiaidd, 
sef Howell Harris, Daniel Rowlands, a 
Charles o'r Bala, ynglyŴ, a nifer o efrydwyr 
mewn ymddiddan ac ar gan. Adroddwyd 
““Arwyrain y Tadau” gan Arthur Llewelyn 
o'r Pentre ,Bugaily, y ddeadell Fethodistaidd 
yn Johnstown. 


O Dadau, ddoethed ydych! 

Os hwyr eich gwaith, serchog ych. 
Rhoisoch o'ch stor gynghorion 

O bur-wiw ddysg i braidd Ion. 
Eich profiad a'ch cariad cu 

ich ceraint bair i'ch caru. 
Gwelwch eich tylwyth gwylaidd 

A eilw Prif Fugail y praidd. 
Goreu dysg, gan deg wr da, 

Fu acen hoff Trefecca; 

Harris orlawn o hiraeth, 

A'i drem lwys yn ddwys a ddaeth: 
Gwedd deg ar Goleg a ga» 

A Hawn hedd a'i llonydda. 
Syndod fu'r hynaws undeb, 
Rhwyg a nwyd ni ddrygai neb. 
O'r antur gwelir yntau 

Oll 'n ei hwyl yn llawenhau. 

A Rowlands sy'n hir holi 

Am ein sedd a'n hagwedd ni. 
Llawn gwaith fu Tad Llangeitho, 
O lwyr fryd i lywio'r fro; 

Bro astud Aberystwyth 

O'r unrhyw ddawn fed lawn lwyth. 
Siarl enwog, siriol, lonydd, 

Roes i'w blant hyfforddiant ffydd; 
Hyglod ar Natur Eglwys, 

Ei eiriau pur, aur eu pwys; 

Maith destyn Methodistiaeth, 

Yn gryno i ni'r gwron wnaeth. 
Trefnydd mad y Geiriadur 

Una ni a'r Bala bur; 

Rhydd 'ŵ hyn draidd o'i beraidd bin 
Gryf urddas ar Gaerfyrddin. 


Yn iach, Dadau, gwych, dedwydd; 
Hich doeth lith o fendith fydd. 

O'n Coleg ni eneilia 

Dawn ieuenctyd, diwyd, da; . 
Ynof draw eu nwyf a drig 

Yn nhymorau'r Amerig. 

Mawl iwch am roi ymweliad 

Dan radau y deau Dad. 

